Diari Oficial de la Generalitat Valenciana


Sumari del DOGV 1908, del 20-11-1992 (1992/826441)

RESOLUCIÓ de 3 de novembre de 1992, del Secretari General de la Conselleria de Cultura, Educació i Ciència, per la qual es classifica la <<Fundació Benefica Davalos-Fletcher>>, de Castelló, com a cultural privada de promoció i finançament, i s'inscriu en el registre de fundacions d'aquesta conselleria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1908

Data del DOGV
:   20-11-1992

Secció del DOGV
:   ALTRES DISPOSICIONS

Número del document
:   1992/826441


Data del document
:   03-11-1992

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO de 3 de novembre de 1992, del Secretari General de la Conselleria de Cultura, Educació i Ciència, per la qual es classifica la "Fundación Benéfica Dávalos -Fletcher", de Castelló, com a cultural privada de promoció i finançament, i s'inscriu en el registre de fundacions d'aquesta conselleria.  
Vist l?expedient incoat, amb data 24 de juliol de 1992, a instància del Sr. Salvador Pavia Masip, president de la «Fundación Benéfica Dávalos-Fletcher», que actua en nom i representació d'aquesta i en el qual se sol·licita la inscripció de l?entitat esmentada en el Registre de Fundacions de la Conselleria de Cultura, Educació i Ciència, i  
Vist, Primer  
Que la Sra. Delfina Fletcher Arquimbau va disposar, entre d'altres estipulacions, la constitució, per a després de la seua mort, d'una fundació de caràcter cultural amb la denominació «Fundación Benéfica Dávalos-Fletcher», i estableix aquesta voluntat mitjançant testament obert autoritzat pel notari de Castelló Sr. Francisco Lapuerta Fenollosa el 14 de novembre de 1988, amb número 3031 de protocol, i en el qual es contenien, a la clàusula sisena, els requisits mínims indispensables per a aquella constitució i les regles fonamentals sobre les quals redactar els estatuts fundacionals.  
Segon  
Que la Sra. Delfina Fletcher Arquimbau va morir el dia 19 de setembre de 1991, sense hereus forçosos, havent atorgat com a últim testament vàlid l'assenyalat en l'anterior vist; cosa que queda testimoniada mitjançant certificat d'inscripció de defunció del Registre Civil de Castelló, del mateix testament esmentat i per certificació del Registre General d'Actes d'última voluntat, respectivament.  
Tercer  
Que mitjançant escriptura autoritzada pel notari abans esmentat el 16 de març de 1992, amb número 797 de protocol, es va elevar a públic el quadern particional de l'herència de la Sra. Delfina Fletcher Arquimbau, en el qual s'adjudicava a la fundació de què es tracta, d'acord amb la voluntat testamentària, el romanent dels béns que quedaren de l'herència després del pagament dels llegats establerts, i també de les despeses i deutes deduïbles.  
Quart  
Que la «Fundación Benéfica Dávalos-Fletcher» va quedar definitivament instituïda mitjançant escriptura pública autoritzada pel mateix notari amb data 15 d'abril de 1992, amb número 1152 de protocol, i atorgada pels qui han d'ocupar els càrrecs de patrons de la fundació, que després s'assenyalaran.  
Cinquè  
Que de l?esperit i la lletra de la voluntat fundacional, manifestada mortis causa, i de l'article 5é dels estatuts, són finalitats de l?entitat de referència promoure la cultura sobre les arts de pintura, escultura, música, lletres i ciències a parer i en la forma que acorden els patrons, amb observança de les normes jurídiques que regesquen sobre açò, i es preveu com a mitjans per aconseguir aquest objectiu, entre d'altres, la possibilitat de concedir ajudes, beques, premis i incentius en general als beneficiaris que es facen mereixedors a aquests, en els termes dels articles 7é i Sé dels estatuts.  
Sisè  
Que el domicili de la fundació es fixa al carrer Gasset, número 5 de Castelló de la Plana.  
Seté  
Que la dotació de la fundació, configurada segons el que estableix el tercer vist i l'article 15 dels estatuts, suma un import de dos mil cent vuitanta-un milions trenta-vuit mil tres-centes trenta-quatre pessetes (1.871.595.E27 PTA), desglossat en béns mobles, immobles, efectiu metàl·lic, valors mobiliaris i parament, que figuren sota els números 8 a 47, 53 a 106 i 108, tots ells inclusivament, del quadern de participació de l'herència de la fundadora a què abans s'ha fet referència, i s'estableix que la dotació estarà constituïda, així mateix, pels béns de la causant que afloraren després de l'adjudicació hereditària, i també per les rendes generades des de la mort de la fundadora fins a la constitució de la fundació, entenent-se minorada pels deutes que aparegueren amb posterioritat i corregida a causa de les desviacions que es van produir entre els deutes i els crèdits previstos i els realment existents.  
Vuitè  
Que, segons l'article 5é dels estatuts de la fundació, el cinquanta per cent de les rendes netes anuals, és a dir, una vegada pagades les despeses de qualsevol tipus que es generen en el període, es destinarà a incrementar el capital fundacional per a compensar la cotització de la moneda internacional i la depreciació del valor adquisitiu de la moneda en el qual estiga materialitzat, sense perjudici que, pel que fa a l'altre cinquanta per cent, en principi destinat a l'acompliment del fi de la fundació, puga preveure-se'n l'aplicació en part a increment del capital, segons assenyala l'article 16 dels estatuts.  
Novè  
Que s'ha acreditat el dipòsit del capital de diners i dels títols valors en establiment bancari a nom de la fundació.  
Deu  
Que el patronat, òrgan de govern i administració de la fundació, regulat en el capítol III dels estatuts, articles 18 a 27, tots dos inclusivament, està integrat pels membres següents: president, Sr. Salvador Pavía Masip; vice-president, Sr. Vicente García-Arquimbau Pérez-Heredia; secretari, Sr. Tomàs Fletcher Benet; vice-secretari, Sr. Federico García-Arquimbau Pérez-Heredia; tresorer-comptador, Sra. Delfina Fletcher Benet; vocals-patrons, Sr. German Pavía Galvan, l'Alcalde-president de l'Ajuntament de Castelló, José Luis Gimeno Ferrer, el president de la Caixa Rural de San Isidro, de Castellón, D. Luis Felip Sales, y el President del Boletín de la Asociación Castellonense de Cultura, José Sánchez Adell; i s'ha acreditat degudament l'acceptació expressa dels càrrecs esmentats per tots ells.  
Onze  
Que la fundació ha presentat un informe econòmic sobre la situació i viabilitat, on es fa al·lusió a la magnitud del patrimoni -dins el qual es troben activitats empresarials de garatge i agricultura- a l?escassa rendibilitat d'aquell i a la disgregació dels béns pel que fa a la naturalesa, la qual cosa exigiria, al seu parer, un període transitori durant el qual homogeneïtzar aquella naturalesa i obtenir rendibilitats més grans del patrimoni, per la qual cosa se sol·licita per als dos exercicis consecutius autorització perquè les despeses d'administració anuals puguen arribar fins al vint per cent dels ingressos de cada període, i no es preveu, pels motius expressats, un programa d'activitats definit per a l'any 1992.  
Atès  
Primer  
Que és competent aquesta conselleria per a resoldre l?expedient, en virtut de les atribucions que té assignades pels decrets de la Presidència de la Generalitat Valenciana números 108/83, de 15 de setembre, i 171/83, de 29 de desembre, en relació, respectivament, amb els reials decrets 2093/83, de 28 de juliol, i 3066/83, de 13 d'octubre.  
Segon  
Que l'expedient ha estat promogut per part legitimada per a això, que s'han aportat els documents essencials exigits pel reglament de fundacions culturals privades i entitats anàlogues vigent, aprovat per Decret 2930/ 1972, de 21 de juliol, unit el pressupost i l'estudi econòmic de viabilitat; tenint en compte que l'absència de programa d'activitats exprés per a l'exercici en curs ha estat degudament justificat, i se n'ha acreditat l'interès públic.  
Tercer  
Que els estatuts de la fundació, que consten de 36 articles, agrupats en quatre capítols i una disposició addicional, no presenten cap contravenció jurídica que en determine la nul·litat.  
Quart  
Que de la voluntat fundacional, de l?escriptura constitutiva i dels estatuts de l?entitat, es desprèn que la fundació és subsumible en els números 2 i 4 de l'article 2 del Decret 2930/1972, de 21 de juliol, és per això procedent la classificació com a fundació cultural privada de finançament i promoció.  
Cinquè  
Que les activitats empresarials titularitat de la fundació han estat heretades conjuntament amb la resta de la dotació i no són fruit de la iniciativa pròpia d'aquesta, per la qual cosa s'ha de procurar que la rendibilitat d'aquelles es mantinga o s'incremente sense que el canvi de titularitat efecte l?explotació eficient del negoci, fet que podria produir-se si no s'autoritza la direcció fundacional d'aquestes, ja que, a més, aquestes activitats, encara que no són estrictament necessàries per al compliment del fi fundacional, no suposen, així i tot, perjudici a l?entitat, per la qual cosa res no obsta en concedir aquesta autorització, basant-se en l'article 28.2 del reglament esmentat  
Sisè  
Que l?import elevat a què puja el capital fundacional i la materialització majoritària d'aquest en béns seents de poca rendibilitat -constitueixen el 83,97% del patrimoni immoble rústic i urbà- impliquen una costosa gestió econòmica que tendesca a aclarir, homogeneïzar i rendibilitzar aquell patrimoni per tal de poder escometre després complidament la voluntat fundacional, la qual cosa suposa que en la posada en marxa de l?entitat hagen de destinar-se a despeses d'administració unes quantitats superiors a les que en situació normal de funcionament serien necessàries, i concorren, per tant, en aquest cas, els requisits i la justificació suficients per a autoritzar l'augment d'aquelles despeses en els termes previstos per l'article 39.2 del reglament esmentat i per la sol·licitud presentada amb aquesta finalitat per la fundació.  
Vistos els articles 84 i 103.4 del Reglament de les Fundacions Privades i Entitats Anàlogues i els altres d'aplicació legal i pertinent i fent ús de les facultats delegades per l?Ordre de 7 d'octubre de 1987, de la Conselleria de Cultura, Educació i Ciència, resolc:  
Primer  
Classificar la «Fundación Benéfica Dávalos-Fletcher» de Castelló com a fundació cultural privada de promoció i de finançament, i ordenar-ne la inscripció en el Registre de Fundacions de la Conselleria de Cultura, Educació i Ciència.  
Segon  
Confiar el govern de la fundació al patronat integrat per les persones a qui legalment correspon i que són en un principi les assenyalades en aquesta resolució.  
Tercer  
Aprovar els estatuts de la fundació.  
Quart  
Que la fundació comunique immediatament al protectorat qualsevol variació que es produesca en el valor de la dotació inicial com a conseqüència del que s'ha exposat en el setè vist d'aquesta resolució.  
Cinquè  
Autoritzar a la fundació l?exercici per ella mateixa de les activitats empresarials de garatge i agricultura heretades de la causant i fundadora, Sra. Delfina Fletcher Arquimbau, en els termes que recull l'article 28 del Reglament de les Fundacions Culturals Privades i Entitats Anàlogues.  
Sisè  
Autoritzar a la fundació per als exercicis 1992 a 1994, ambdós inclusivament, que destine a despeses d'administració de cada any dels assenyalats fins al vint per cent de límit màxim dels ingressos anuals ordinaris que percebrà per tots els conceptes.  
València, 3 de novembre de 1992.  
El Secretari General:   
Antoni Sarrià i Morell.